Vita:Anton Yelchin

message: A szócikk táblázat része tele van üres helyekkel, amiket pótolni kellene. Ezt manuálisan a szócikkben nem lehet megtenni, mert a bot felülírja. A táblázat és a bevezető szöveg között hatalmas üres tér van, ami funkcionálatlan és esztétikailag visszatetsző. A szerkeszthetőség helyét szinte lehetetlen megtalálni, így egy új szerkesztő nem tudja szerkeszteni a lapot. Ez így a messzemenőkig ellent mond a szabadon szerkeszthetőségnek. Ezért indokolt jelen szócikk átmozgatása a feljavítandó szócikkek közé, vagy pedig a felülíró funkció eltávolítása, hogy egyszerű szerkesztők is szerkeszthessék a cikket. Hungarikusz Firkász Ide írkássz! 2016. szeptember 27., 14:15 (CEST)
replies: text: Amit hozzáadtál, pont ma adta volna hozzá a bot is, lévén a vonatkozó elemhet tegnap este egészítették ki az adattal. Az új szerkesztőket pont hogy a Wikidata szerkesztésére kell tanítani, mert a strukturált adatok mind át fognak kerülni rövidesen (persze helyi UI is lesz a szerkesztésükhöz, mint az interwikiknél, ami most még nagyon hiányzik). – Máté (vitalap)  2016. szeptember 27., 16:28 (CEST)

text: Nem tudom, miről beszélsz, semmit nem adtam hozzá. Éppen ez a baj, hogy egyszerűen nem megtalálható, hogy hol és miképpen lehet szerkeszteni. A Wd-ben nem találtam nyomát (sem a Mi hivatkozik erre opcióval, sem másképpen). A táblázatban leírt módon nem lehet szerkeszteni. Ebből kifolyólag nem fognak az új szerkesztők szerkeszteni. Sem itt sem a Wd-n. És hagyjuk már, hogy a Wd szerkesztésére kell megtanítani a szerkesztőket. Ez egy önkéntes projekt. Senkinek nem kötelező megtanulnia semmit, amit nem akar, és senki sem köteles semmit megtanítani, amiről úgy gondolja, nem jó. Ez a botos listázás, lássuk be, még nagyon kiforratlan. Akkor kéne foglalkozni a bevezetésével, amikor normálisan működik. De akkor sem sumákolva becsempészni, hanem meghirdetni, ne-adj-isten kikérni a közösség véleménylét. Én így ezt az egészet a közösség megerőszakolásának érzem. Hungarikusz Firkász Ide írkássz! 2016. szeptember 27., 16:40 (CEST)
replies: text: :Egyfelől mivel önkéntes projekt, így senkinek sem kötelező megtanulni szerkeszteni ezeket a listákat, így nem is kell szerkeszteniük. Mindig is voltak, mindig is lesznek a belépést akadályozó tényezők. Régen is meg kellett tanulni a wikikód használatát, most ezt kell helyette. De aki nem akarja, annak nem kell, és akkor nem szerkeszti. Tíz éve is így volt, tíz év múlva is így lesz. Véleményem szerint egyébként ez ezerszer egyszerűbb, mint a wikikód volt. Másfelől soha nem fog kiforrani, hanem próbálgatjuk élesben. Csak így derül ki, mi működik, mi nem. A közösség véleményének gyűjtése folyamatosan zajlik, ahogy a Kocsmafalon be is volt jelentve az eszköz. Semmilyen sumákolásról szó sem volt, ezt visszautasítom. Én is folyamatosan kommunikálom az itt felmerülő kérdéseket és problémákat a fejlesztők felé, ahogy teszik ezt rajtam kívül sokan mások a többi wikiről. És nem is általánosan árasztották el ezek a cikkeket, alig két tucat készült. Addig meg próbáljunk állva maradni a ludditákkal szemben. – Máté (vitalap)  2016. szeptember 27., 17:03 (CEST)

text: :Az adat hozzáadását én néztem be: abot volt, ahogy az a laptörténetből egyértelműen kiderül. – Máté (vitalap)  2016. szeptember 27., 17:07 (CEST)

text: :„egyébként ez ezerszer egyszerűbb, mint a wikikód volt” – Vélhetően. Már ha a szerencsétlen delikvens megtalálja, hogy hol és mit kellene szerkeszteni. Jelenleg azt látom, hogy az egész nem több, mint egy maréknyi számtechzseni felségterülete, akik nagy kegyesen rendbe teszik a káoszt (vagy megpróbálják), amikor már nem tehetnek mást. Hungarikusz Firkász Ide írkássz! 2016. szeptember 27., 17:10 (CEST)

text: :„az nem a rendszert minősíti” – Ahogy ez a megnyilvánulás sem. Hungarikusz Firkász Ide írkássz! 2016. szeptember 27., 21:54 (CEST)
Az idézet szerkesztési összefoglalóban Máté kijelenti, hogy természetesen én vagyok a hülye, mert az alábbiakat tapasztalom:
#Azt látom a szócikkben, hogy (kiemelések tőlem): „Ezt a listát a Wikidata segítségével egy bot frissíti. Így míg a lista elrendezésének és paramétereinek módosítása itt, az adatoké csak ott lehetséges. A listán végzett helyi módosításokat a frissítést végző bot a következő frissítésnél eltávolíthatja.” – Tehát nem szerkeszthetem itt a szócikket, mert a bot felülírja. Tehát nem szerkesztem itt a táblázatot. Akkor hol szerkeszthetem?
#Meglátom a A lista frissítése kézzel opciót. Nagyszerű, tehát ott szerkeszthetem. Hát rányomok.
Ezt kapom:
Listeria
Tools
Git
Talk
Trying to update Anton_Yelchin...
Return to Anton_Yelchin
Also, check out the current bot status!
Status: Could not load page
#Természetesen bennem van a hiba, hogy nem tudom, hogyan tovább. Természetesen minden más szerkesztő is tök hülye, aki nem tudja, hogyan tovább. Na mindegy. Mivel innen nem tudom, merre kell menni, hát visszajövök a szócikkbe, hogy más úton próbálkozzam.
#Átmegyek a Wikidata adatlapra, ahol semmilyen utalást nem találok arra, hogy mit és hogyan szerkesztve kell a huwikis táblázatot szerkesztenem, hogy ne legyen egy bot által felülírva akár jó a szerkesztésem, akár rossz.
#A Mi hivatkozik erre? opcióban sincs semmi utalás arra, hogy hol kéne szerkesztenem: https://www.wikidata.org/wiki/Special:WhatLinksHere/Q314133 .
Tehát ez lenne a „sokkalta egyszerűbb” módszer az eddiginél. Meg sem lehet találni, hogy hol kell szerkeszteni. De persze igaza van Máténak, én vagyok a hülye. Már csak azért is mert fontosabbnak tartom, hogy amin helyben akarok változtatni azon helyben változtassak és ne kelljen lehetetlen küldetésre indulnom egy másik helyre, hogy ott módosítsak, azért mert egy maroknyi ember erőltet egy félig sem letesztelt és problémásan működő ócska kütyüt. Ez lenne a fejlődés? Inkább az egyszerű, és műszakilag nem annyira képzett szerkesztők kirekesztése. Hungarikusz Firkász Ide írkássz! 2016. szeptember 27., 22:14 (CEST)

text: Ne adj a számba szavakat, kérlek. Én semmit nem mondtam rólad! Nem értem, miért támadsz rám, amikor pont azt csináltam, amit te akartál. A kézi frissítés természetesen azt jelenti, hogy nem automatikusan időzített, hanem kézi, manuális. Ezt nem tudom, miért érted félre. Egyébként meg ha megtaláltad azon elemek listáját, ahol szerkeszteni lehet, akkor mi a gond? Ott van minden a linken, amit megadtál! Nem értelek.

text: Azt tegyük hozzá, hogy azt elismertem, és arra többször utaltam (például az általad valamiért véletlenszerűen ideidézett összefoglalómban), hogy a szerkesztői felülettel baj van, és azt tényleg fejleszteni kell (ez gőzerővel folyik). Ettől még a rendszer jó, és jó, hogy gyakorolhatunk vele, mielőtt kijön a végleges verzió. Legalább annyian próbálgatjuk ezeket a listákat, mint ahány szerkesztőtől láttam ellenvetést. És ha veszed a fáradságot, és megnézed, láthatod, hogy az előkészítetlen, gondozatlan használatát én is elleneztem minden fórumon. Itt nyilván nem erről volt szó. Azt is tegyük hozzá, hogy nem vagyok számtechzseni én sem. Közgazdász vagyok és bölcsész. Nem tudok programozni, lila gőzöm sincs, mi zajlik a háttérben, sosem tanultam ilyeneket, gyermekkoromban nekem sem volt otthon számítógép. Valahogy mégis rájöttem, hogy használjam ezeket. (Azt tény, hogy a bölcsészkaron hallgattam fél év formális logikát.) – Máté (vitalap)  2016. szeptember 28., 07:09 (CEST)

text: Első kérdésem az, hogy akkor ez miről vagy kiről szól: „az nem a rendszert minősíti”? Második kérdésem: te nem értesz magyarul, vagy én nem írok kis hazánk nyelvén? Kérlek, mutasd meg, hogy hol írtam olyant, hogy megtaláltam azon elemek listáját, ahol szerkeszteni lehet? Éppen az a gond, hogy semmi olyan helyet nem találtam, ahol szerkeszteni lehetne (úgy, hogy ne írja felül a bot). Ha én nem találom meg, egy kezdő mégúgy se fogja. Elmondtam, hogy honnan hová jutottam. Egy szimpla kezdőt ez ennél jobban nem fogja érdekelni, szerkesztés és tanulgatás nélkül tovább áll. Véleményem szerint ez szerkesztő (új szerkesztő főleg) riasztó. Így nem lesz kit betanítani. Érted már, hogy mi a probléma, vagy még ennél is szájbarágósabban kell elmondanom? Hungarikusz Firkász Ide írkássz! 2016. szeptember 28., 12:50 (CEST)

text: #A módszert(/rendszert) szidtad, pedig nem annak a hibája, hanem a felületé.

text: #Az általad keresett lapok listája az általad megadott linken található: :d:Special:WhatLinksHere/Q314133, a kezdők pedig megtalálhatják ezen filmek elemeit a keresőben. Ezen oldalakon értelem szerűen a szereplőgárda résznél lehet hozzáadni a színészt, és hogy milyen szerepet játszott. Az elnyert díjak pedig a színész elemén találhatók. A Wikidata:Bemutatók magyarul is elérhetők, ahogy a legtöbb tulajdonságnak is van magyar neve.
replies: text: :Kérlek szépen, próbálj meg barátságosabb hangnemet megütni, én nem bántottalak.

text: :– Máté (vitalap)  2016. szeptember 28., 15:08 (CEST)

text: :Komolyan azt gondoljátok, hogy amit itt leírtál az teljesen egyértelmű egy kezdőnek? Közlöm, hogy nem az. És a Lista frissítése linkre klikkelve (amire egy átlag halandó klikkelni fog, mert egyértelműnek véli, hogy majd ott fogja tudni szerkeszteni) sem ezt kapja, hanem a képen bemutatott lapot. Hol a leírás, amely bárkit eligazít a szerkeszthetőségről? Hol az útmutató, amit egy kezdő követhet? Az lenne a minimum, hogy minden ilyen listás lapról elérhető legyen. A További segítség lenne ez? Sem ez a leírás, sem az egész datatáblázgatósdi nem felhasználóbarát. Ráadásul a Lista frissítése kézzel opció és a leírás között semmilyen kapcsolat sincs. Az egész egy káosz. Nonszensz, hogy ha egy színész szócikkét akarom fejleszteni, akkor azt a film szócikkében kell szerkesztenem (bár hasonló alapon működik az IMDb is, annyi különbséggel, hogy ott a színésznél is lehet bővíteni). Nonszensz, hogy majd ha magyar témájú dolgokat akarom fejleszteni, akkor azt mindenféle nem magyar szerkesztőn kell majd átbirkóznom, akik majd jobban fogják tudni, hogy merre van az előre és hátra. Na jó, részemről ennyi, mert az egész nem több mint felesleges szájtépés. A lista kivételét mindenesetre köszönöm! Hungarikusz Firkász Ide írkássz! 2016. szeptember 28., 15:30 (CEST)
thread_title:  Feljavítandó szócikkek közé sorolandó